РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т


П Р О Т О К О Л   №   15


от заседание на Комисия „Професионална квалификация и 
информационни технологии“,
проведено на 14.09.2026 г.


Днес, 14.09.2026 г. /понеделник/, от 11:00 часа се проведе заседание на Комисия „Професионална квалификация и информационни технологии“, в състав:


	ПРЕДСЕДАТЕЛ:
 ЗАМ. ПРЕДСЕДАТЕЛ:

ЧЛЕНОВЕ:
	КАЛИНА ЧАПКЪНОВА
ДАНИЕЛА МАРЧЕВА 

ГЕРГАНА МУТАФОВА-отсъства
[bookmark: _Hlk95161420]БОЯН НОВАНСКИ
ЙОРДАН СТОЕВ-отсъства
СЕВДАЛИН МАВРОВ 




На заседанието присъстват експертните сътрудници на комисията: Анелия Чомакова – началник-отдел ИО в дирекция „Информационни технологии“, Борислав Нейчев – началник-отдел МРЦИС в дирекция „Информационни технологии“, Венцислав Василев – ръководител сектор ЕПЕП в отдел МРЦИС, дирекция „Информационни технологии“, Иванка Гълъбова – ръководител сектор ЕИСС в отдел МРЦИС, дирекция „Информационни технологии“ и София Иванова – главен експерт в отдел ИО в дирекция „Информационни технологии“. 

ПО ДНЕВНИЯ РЕД:

1.ОТНОСНО: Доклад от Радослав Ангелов - съдия в СРС и представител в Управителните комитети по Регламент 2020/1783 (събиране на доказателства по граждански и търговски дела) и Регламент 2020/1784 (връчване на документи по граждански и търговски дела) определен с решение на Пленума на ВСС по протокол №18 от 26.06.2025 г. относно участие в съвместно заседание на Управителните комитети по Регламент 2020/1783 (събиране на доказателства по граждански и търговски дела ТоЕ) и Регламент 2020/1784 (връчване на документи по граждански и търговски дела SoD) проведено онлайн на 02.07.2026 г. 

Комисия „Професионална квалификация и
информационни технологии“
Р Е Ш И :

1.1. ПРИЕМА ЗА СВЕДЕНИЕ представения доклад от Радослав Ангелов съдия в СРС относно участие в съвместно заседание на Управителните комитети по Регламент 2020/1783 (събиране на доказателства по граждански и търговски дела ТоЕ) и Регламент 2020/1784 (връчване на документи по граждански и търговски дела SoD) проведено онлайн на 02.07.2026 г.

2.ОТНОСНО: Доклад от Весела Гълъбова - Илиева - съдия в Районен съд – Варна, командирована в Окръжен съд - Варна и национално лице за контакт - граждански дела във връзка с участието и в заседание на Практически подкомитет (ППК) към Управителните комитети по Регламент 2020/1783 (събиране на доказателства по граждански и търговски дела ТоЕ) и Регламент 2020/1784 (връчване на документи по граждански и търговски дела SoD), проведено онлайн на 07.07.2026 г.

Комисия „Професионална квалификация и
информационни технологии“
Р Е Ш И :

2.1. ПРИЕМА ЗА СВЕДЕНИЕ представения доклад от Весела Гълъбова - Илиева - съдия в Районен съд - Варна, командирована в Окръжен съд - Варна и национално лице за контакт - граждански дела относно участие в заседание на Практически подкомитет (ППК) към Управителните комитети по Регламент 2020/1783 (събиране на доказателства по граждански и търговски дела ТоЕ) и Регламент 2020/1784 (връчване на документи по граждански и търговски дела SoD), проведено онлайн на 07.07.2026 г.

3.ОТНОСНО: Искане от административния ръководител - председател на Районен съд – Силистра относно осигуряване на средства за закупуване на климатик за сървърно помещение.

Комисия „Професионална квалификация и
информационни технологии“
Р Е Ш И :
 
3.1. ИСКАНЕТО от административния ръководител - председател на Районен съд – Силистра относно осигуряване на средства за закупуване на 1 бр. климатик за сървърно помещение с включен монтаж на обща стойност 1460 евро с ДДС е неотложно и целесъобразно. 
3.2. ИЗПРАЩА решението по т. 3.1 ведно с мотивиран доклад на Комисия „Бюджет и финанси“ към Пленума на ВСС, по компетентност. 


4.ОТНОСНО: Становище за финансовото въздействие на проекта на Закон за изменение на Закона за държавния печат и националното знаме на Република България.

Комисия „Професионална квалификация и
информационни технологии“
Р Е Ш И :

4.1. ПРИЕМА ЗА СВЕДЕНИЕ Становището на Дирекция „Информационни технологии“.
4.2.  ИЗПРАЩА Становището на Комисия „Бюджет и финанси“ по компетентност.

5.ОТНОСНО: Становище на Дирекция „ИТ“ по проекта за изменение и допълнение на Наредба № 5 от 1 юни 2017 г. и на Правилника за администрацията в съдилищата.

Комисия „Професионална квалификация и
информационни технологии“
Р Е Ш И :

5.1. ПРИЕМА ЗА СВЕДЕНИЕ становището на дирекция „Информационни технологии“ и приема направените предложения да бъдат отразени в проекта на наредбата, както следва: в чл. 20б, ал. 2, в чл. 20е, ал. 2, т. 5 и в § 3 от Преходните и заключителните разпоредби срокът за техническа реализация да бъде определен като „до една година от влизането в сила на наредбата“.
5.2. ДА СЕ ИЗПРАТИ до административните съдилища и до изпълняващия функциите председател на Върховния административен съд искане за становище по проекта на наредбата, както и относно възможността за надграждане на Единната деловодно-информационна система (ЕДИС) във връзка с предложения проект.
5.3. След получаване на становищата ДА СЕ ИЗВЪРШАТ пазарни консултации/пазарни проучвания с оглед определяне на прогнозната стойност, която да послужи за нуждите на финансовата обосновка към проекта за изменение и допълнение на Наредба № 5 от 1 юни 2017 г. и на Правилника за администрацията в съдилищата.

6.ОТНОСНО: Постъпило писмо от Главна дирекция „Европейски фондове за конкурентоспособност“ (ГД ЕФК) към Министерство на иновациите и дигиталната трансформация (МИДТ) относно осигуряване на интеграция в реално време между Единния портал за електронно правосъдие (ЕПЕП) и разработвано софтуерно решение за нуждите на ГД ЕФК (модул „Производства и проследяване на дългове“).

Комисия „Професионална квалификация и
информационни технологии“
Р Е Ш И :

6.1. ПРИЕМА доклада на Венцислав Василев – Ръководител сектор „ЕПЕП“ в отдел „МРЦИС“, дирекция „ИТ“ към АВСС. 
6.2. ИЗПРАЩА писмо до Министерство на иновациите и дигиталната трансформация (МИДТ) с искане за предоставяне на информация относно техническите възможности, обхвата на данните и финансовите условия за реализиране на бъдеща интеграция на ЕПЕП със системата на ГД ЕФК към МИДТ.

7.ОТНОСНО: Постъпило писмо от Информационно обслужване АД с искане за одобрение на нова версия на ЕПЕП за статистически данни на база няколкото сключени договори между ВСС и Информационно обслужване АД.

Комисия „Професионална квалификация и
информационни технологии“
Р Е Ш И :

7.1.  ИЗПРАЩА писмо до Информационно обслужване АД с искане за подробно разяснение относно алгоритъма и начина на генериране на данните за всеки показател; периода на тяхната актуализация; легенда/пояснение за обхвата и съдържанието на всеки от показателите, касаещи качване и внедряване на нова версия на Единния портал за електронно правосъдие (ЕПЕП).


				
				ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ“: /п/


КАЛИНА ЧАПКЪНОВА

